Kúpna zmluva
uzavretá v zmysle § 409 Obchodného zákonníka č. 513/91 Zb. v platnom znení
(ďalej len „Zmluva“)
1. Zmluvné strany
1.1 
Kupujúci: 

VAN - Svidník, s.r.o. 
Sídlo: 


Festivalová 802/9, 089 01 Svidník 
Štatutárny orgán: 
Ing. Miriam Majdáková, konateľka spoločnosti 



Ing. arch. Stanislav Cehelský, konateľ spoločnosti

IČO: 


31 668 241
DIČ: 


2020526860
IČ DPH: 

SK2020526860
Bankové spojenie: 
Všeobecná úverová banka, a.s., pobočka Svidník 
Číslo účtu IBAN: 
SK02 0200 0000 0011 0284 4612
Ďalej len Kupujúci 
1.2 
Predávajúci: 
Sídlo: 
Štatutárny orgán: 
IČO: 
DIČ: 
IČ DPH:
Bankové spojenie: 
Číslo účtu IBAN: 
Ďalej len Predávajúci 
2. Predmet kúpnej zmluvy
2.1 
Predávajúci sa touto zmluvou zaväzuje dodať Kupujúcemu Tovar a previesť na neho vlastnícke právo k tomuto Tovaru a Kupujúci sa zaväzuje zaplatiť za Tovar kúpnu cenu podľa tejto Zmluvy. 
2.2 
Tovarom pre účely tejto Zmluvy sú tieto technológie „Investície do spracovania poľnohospodárskych výrobkov – VAN - Svidník, s.r.o.“, špecifikované v Špecifikácii predmetu zmluvy, ktorý je prílohou č. 1 tejto zmluvy (ďalej len „Technológia“). 

2.3 
Dodanie Tovaru zahŕňa jeho dodanie do miesta plnenia, jeho inštaláciu, odskúšanie a uvedenie do prevádzky, v prípade potreby zaškolenie zamestnancov kupujúceho (s obsluhou, údržbou a ošetrovaním) dodaného technologického vybavenia, predloženie príslušnej technickej a sprievodnej dokumentácie, a to: Vyhlásenie o zhode, návod na obsluhu, záručný list, vypracovanie a predloženie Preberacieho protokolu, Inštalačného protokolu, Protokolu o zaškolení.
2.4 
Predávajúci prehlasuje, že je vlastníkom Tovaru („Technológia“)  a je oprávnený s ním nakladať za účelom jeho predaja podľa tejto zmluvy.
3. Dodacie podmienky
3.1 
Predávajúci sa zaväzuje dodať Technologické vybavenie, nainštalovať a uviesť do prevádzky  Kupujúcemu do 12 mesiacov od doručenia výzvy (objednávky) kupujúceho na dodanie technológie. Konkrétny termín dodania oznámi Predávajúci kupujúcemu najmenej 14 pracovných dní vopred a to písomne prostredníctvom e-mailu. 
3.2 
Miestom dodania Tovaru je pracovisko Kupujúceho nachádzajúce sa na adrese: Festivalová 802/9, 089 01 Svidník (ďalej len „miesto dodania“). 
3.3 
Dodanie Tovaru („Technologického vybavenia“) do miesta dodania potvrdzuje Kupujúci písomne, a to podpísaním preberacieho protokolu. V Preberacom protokole sa potvrdzuje druh, množstvo, vyhotovenie a kompletnosť dodaného Tovaru podľa prílohy č. 1 tejto zmluvy. 
3.4 
Kupujúci je povinný pri dodávke Tovaru („Technologického vybavenia“) vykonať jeho fyzické prevzatie a bezodkladne reklamovať prípadnú nekompletnosť, alebo zjavnú vadu Tovaru. 
3.5 
Zistenie vád je Kupujúci povinný oznámiť písomne formou Reklamačného protokolu. 
3.6 
Dodaný Tovar musí spĺňať všetky požadované kvalitatívne parametre a úžitkové vlastnosti uvedené v špecifikácii, ktorá tvorí prílohu č. 1 tejto Zmluvy. Kupujúci je oprávnený pri dodávke skontrolovať predmet zákazky a v prípade dodávky iného Tovaru, ako toho ktorý je uvedený v prílohe č. 1 tejto Zmluvy tento Tovar neprevziať. Špecifikácia Tovaru v prílohe č. 1 tejto zmluvy musí byť zhodná s tovarom uvedeným v ponuke predloženej Predávajúcim. 
3.7
Po inštalácii a uvedení strojového vybavenia do prevádzky v mieste dodania spíšu zmluvné strany Inštalačný protokol pre dané miesto dodania.

3.8
V prípade potreby zaškolenia zamestnancov kupujúceho s obsluhou technologického vybavenia je predávajúci povinný realizovať najneskôr pri uvedení tovaru do prevádzky v mieste dodania. O zaškolení spíšu zmluvné strany Protokol o zaškolení.

3.9 
Splnením dodávky sa rozumie dátum riadneho uvedenia technologického vybavenia vybavenia do prevádzky Predávajúcim v mieste dodania. 
4. Kúpna cena a platobné podmienky
4.1 
Kúpna cena Tovaru je stanovená  vzájomnou dohodou zmluvných strán podľa zákona č. 18/1996 Z.z. o cenách, v znení neskorších predpisov, takto: 
Celková cena bez DPH:



 € 
DPH 20 % 





 € 
Celková cena vrátane DPH: 



 € 



Slovom: 





s DPH 
4.2 
Kúpna cena podľa tohto článku je cenou za nový kompletne funkčný Tovar bez závad. V uvedenej kúpnej cene podľa bodu 4.1 je zahrnuté: cena Tovaru, clo, montáž, zaškolenie zamestnancov, dopravné náklady, príslušná technická a sprievodná dokumentácia.
4.3 
Každá časť kúpnej ceny je splatná nasledovne:
4.3.1 45%  do 30 dní od doručenia výzvy kupujúceho na dodanie Tovaru (objednávky),

4.3.2 50% do 30 dní od začiatku inštalácie „Technologického vybavenia“ na mieste dodania podľa bodu 3.2

4.3.3  5 % do 30 dní po podpise Preberacieho protokolu zo strany Kupujúceho.

5. Zodpovednosť za škodu a za vady, záručná doba
5.1 
Predávajúci ručí za vlastnosti Tovaru počas záručnej doby, ktorá bola Predávajúcim stanovená na 12 mesiacov. Táto záručná doba začína plynúť odo dňa podpísania Inštalačného protokolu. Predávajúci zodpovedá za to, že Tovar je dodaný podľa podmienok tejto Zmluvy, v súlade s ponukou vo verejnom obstarávaní, podľa platných právnych predpisov a počas záručnej doby bude mať vlastnosti dohodnuté v tejto zmluve. 
5.2 
Zmluvné strany sa dohodli, že v prípade vady Tovaru počas záručnej doby, má Kupujúci právo požadovať a Predávajúci povinnosť bezplatne odstrániť vady Tovaru. 
5.3
Záruka na Tovar podľa tohto článku platí za predpokladu, že Kupujúci Tovar používa a obsluhuje s príslušnou starostlivosťou podľa inštrukcií Predávajúceho, obsiahnutých v priloženej dokumentácii. Predávajúci neručí za vady spôsobené nesprávnou manipuláciou zo stany Kupujúceho. 
5.4
Záruka sa predlžuje o dobu, po ktorú predmet plnenia nemohol byť počas záručnej doby riadne používaný z dôvodu poruchy alebo závady na predmete plnenia. 

5.5
Kupujúci sa zaväzuje, že reklamácie a vady (poruchy) Tovaru uplatní bezodkladne po ich zistení. Ohlásenie vady Tovaru za Kupujúceho oznámi Predávajúcemu oprávnená osoba Kupujúceho na tel. číslo: ............................., alebo na e-mail:…………………... 
6. Sankcie
6.1 
V prípade, že predávajúci nedodrží dobu plnenia, dohodnutú v tejto zmluve, uhradí kupujúcemu zmluvnú pokutu vo výške 0,05 % z ceny nedodaného predmetu tejto zmluvy za každý začatý deň z omeškania.

6.2 
V prípade omeškania kupujúceho s úhradou daňového dokladu v tejto zmluve uhradí kupujúci predávajúcemu úrok z omeškania vo výške 0,05% z neuhradenej sumy za každý začatý deň omeškania.

7. Odstúpenie od zmluvy
7.1. 
Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a následne zákona č. 513/1991 Zb. Obchodný zákonník, v znení neskorších predpisov.

7.2 
Ak omeškanie Predávajúceho alebo Kupujúceho s plnením podľa tejto zmluvy znamená podstatné porušenie jeho zmluvnej povinnosti, je druhá strana oprávnená odstúpiť od zmluvy, ak to oznámi strane v omeškaní bez zbytočného odkladu po tom, čo sa o tomto porušení dozvedela.

7.3
Kupujúci má právo odstúpiť od Kúpnej zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi Kupujúcim ako prijímateľom nenávratného finančného príspevku za účelom financovania plnení podľa Kúpnej zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku. 
7.3 
Kupujúci je oprávnený odstúpiť od Kúpnej zmluvy, keď Predávajúci akokoľvek porušil zmluvné povinnosti. 
7.4 
Odstúpenie od zmluvy je účinné dňom doručenia písomného oznámenia o odstúpení od Kúpnej zmluvy druhej zmluvnej strane. 
7.5 
Predávajúci je oprávnený od tejto zmluvy odstúpiť, ak: 
a) Kupujúci vstúpi do nútenej správy, na jeho majetok bude vyhlásený konkurz a bude vyhlásené exekučné konanie. 
b) v primeranej lehote neposkytne spolupôsobenie, pričom zmarí Predávajúcemu možnosť vykonať plnenie podľa tejto zmluvy. 
c) vzniknú nepredvídané okolnosti na strane Kupujúceho, ktoré zásadne zmenia podmienky plnenia tejto Zmluvy a súčasne sa nejedná o okolnosti vylučujúce zodpovednosť Kupujúceho,
d) je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou Kupujúceho. 
8. Platnosť zmluvy
8.1 
Zmluva je platná jej podpisom obidvoma Zmluvnými stranami a nadobúda účinnosť dňom doručenia písomnej výzvy Predávajúcemu, že môže začať s technologickou dodávkou strojového vybavenia

8.2
Platnosť tejto zmluvy je možné ukončiť:


a) dohodou zmluvných strán


b) odstúpením od zmluvy z dôvodov uvedených v zákone alebo v tejto zmluve. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane.

9. Spoločné ustanovenia
9.1 
Zákazka je  spolufinancovaná z fondov EÚ a z vlastných zdrojov. Názov projektu „Investície do spracovania poľnohospodárskych výrobkov – VAN – Svidník, s.r.o.“, kód projektu: 042PO510074, miesto realizácie projektu: Svidník.
9.2 
Predávajúci je povinný strpieť výkon kontroly/auditu/kontroly na mieste súvisiaceho s dodávaným tovarom, prácami a službami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. 
9.3 
Predávajúci a Kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou (auditom) overovaním a to v lehote stanovenej Kupujúcim. 
10. Osobitné ustanovenia
10.1
Zmluvné strany sa zaväzujú vzájomne si oznamovať všetky zmeny údajov dôležitých pre bezproblémové plnenie tejto zmluvy.

10.2
Zmluvné strany sa v súlade s § 525 ods. 2 zákona č. 40/1964 Zb. Občiansky zákonník v znení neskorších predpisov dohodli, že pohľadávku, ktorá by mohla vzniknúť z tohto zmluvného vzťahu Predávajúcemu ako veriteľovi, Predávajúci nepostúpi tretej osobe bez predchádzajúceho písomného súhlasu Kupujúceho ako dlžníka. Písomný súhlas za Kupujúceho je oprávnený udeliť len jeho štatutárny orgán.

10.3
Z dôvodu zákonných obmedzení na strane Kupujúceho, dodatkom k zmluve nie je možné dohodnúť zmenu predmetu plnenia podľa druhu Tovaru, ktorý bol hodnotený verejným obstarávateľom v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov, v znení neskorších predpisov.

10.4 
Predávajúci sa zaväzuje, že:


a) nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy,


b) informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy.

10.5
Zmluvné strany sa dohodli, že Predávajúci nepostúpi práva a záväzky z tejto zmluvy na tretie osoby bez predchádzajúceho písomného súhlasu Kupujúceho. Písomný súhlas Kupujúceho je oprávnený vydať len jeho štatutárny orgán.

11. Záverečné ustanovenia
11.1 
Zmluvu možno meniť iba písomnými dodatkami, podpísanými oprávnenými zástupcami oboch zmluvných strán. Dodatok k tejto zmluve je možné uzatvoriť výhradne písomnou formou po odsúhlasení obidvoma zmluvnými stranami a v súlade s § 10 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení a súhlasom poskytovateľa nenávratného finančného príspevku v prípade potreby. 
11.2 
Právne vzťahy neupravené touto zmluvou sa riadia najmä príslušnými ustanoveniami zákona č. 513/1991 Zb. Obchodný zákonník, v znení neskorších predpisov a súvisiacich platných právnych predpisov Slovenskej republiky. 
11.3 
Zmluva je vyhotovená v štyroch vyhotoveniach, z ktorých jedno vyhotovenie obdrží Predávajúci a tri vyhotovenia Kupujúci. 
11.4 
Neoddeliteľnou súčasťou zmluvy sú prílohy: 
Príloha č.1: Technická špecifikácia predmetu zákazky
Príloha č. 2: Rozpočet cenovej ponuky
Príloha č. 3: Údaje o subdodávateľoch
11.5 
Zmluvné strany sa dohodli, že prípadné spory vyplývajúce z tejto Zmluvy budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky. Rozhodným právom je právo Slovenskej republiky a právny vzťah sa bude vzťahovať k právnym predpisom Slovenskej republiky. 
11.6
Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo ES, nespôsobí to neplatnosť celej zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.

11.7 
Zástupcovia zmluvných strán prehlasujú, že túto zmluvu uzatvárajú na základe slobodnej vôle, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluve porozumeli v celom rozsahu. 
V ................., dňa: .................... 


Vo Svidníku, dňa.................... 
Za Predávajúceho: 




Za Kupujúceho: 
...............................................



................................................









      Ing. Miriam Majdáková
     konateľka VANAPO, s.r.o.
